תעודות + רפלקציה

**הסיכום יכלול את הקריטריונים הבאים:**

**הצורך בפרויקט, תקציר הפרויקט, קהל היעד, מטרות ויעדים, דרכי פעולה/לו"ז, הערכה ,תקציב, שותפי פרויקט ,השראה לפרויקט ,פנינו לאן.**

בי"ס עבר תהליכי שינוי משמעותיים בחמש השנים האחרונות. בניהם יצירת תפיסה חינוכית שמתבססת על חינוך לקריירה ופיתוח תמונת עתיד. תהליכי ההוראה וההערכה השתנו גם הם בהתאם, ועולם שלם של יזמות חברתית וחינוכית התפתח. חשנו פער גדול בין תהליכי ההערכה המסורתיים ובין הנעשה בשטח. התעודה המסורתית הציגה ציונים והערות (לרוב שליליות) ולא שיקפה את השפה החינוכית החדשה ולא ביטאה את הפעילות הענפה מעבר למקצועות הלימוד, וברמת הקשר האישי והקבוצתי.

**תהליך השינוי:**

התחלנו במרץ 2015 חשיבה בצוות ההנהלה על שינוי מסגרת התעודה והפיכתה לחלק מתהליך הערכה מעצבת שנמשך לאורך כל שנותיו של התלמיד בבית הספר. וכן יצירת פורמט שישקף ראיה הוליסטית של התלמיד ולא ראיה נקודתית הישגית. לאחר שהגדרנואת הצורך ומיקדנו אותו. יצאנו לסדנאות מורים שבהם הגדרנו מחדש את כל ההיגדים להיגדים בניסוחים חיוביים ומעודדים בלבד. לאחר גיבוש מבנה התעודה הבסיסי שיתפנו את ועדות התלמידים בפורמט ובחשיבה וניכרה התלהבות ושביעות רצון מהשינוי. ערכנו שינויים בפורמט הטכני. בנובמבר 2016 גיבשנו באופן סופי את הפורמט והתחלנו עבודת הכנה עם המורים לקראת המועד הראשון של הענקת התעודות.

המועד הראשון של חלוקת התעודות בחנוכה 2015היה מרגש במיוחד, ומאז ערכנו כמה פעמים של הפקות לקחים וחשיבה בנושא.

**פורמט התעודה החדש:**

הרציונאל הוא ליצור תהליך הערכה מעצבת שילווה את התלמיד לאורך שנים. ההערכה צריכה להיות הוליסטית ולהכיל את כל המרכיבים של פעילות החיים, החלומות והשאיפות של התלמיד.

לכן כל המרכיבים שיפורטו בהמשך נכנסים לתוך פולדר אחד ומעוצב שבו מתאספים דפי ההערכה השונים.

גיליון ציונים שבו מקצועות הלימוד מסודרים לפי אשכולות. ההערות של המורים הן מעודדות וחיוביות בלבד.

הערכות - אדם- בית ספר - קהילה - בדרך לתמונת עתיד. באיזור זה המחנך כותב לתלמיד הערכה לגבי תפקודו בפרמטרים אלה.

ממני אליך - כתיבה חופשית ואישית של המחנך לתלמיד. קטע זה מוקרא בקול רם בפניההורה והתלמיד בעת מסירת התעודה.

דף משוב אישי - שאותו כל תלמיד ממלא טרם קבלת התעודה. בדף זה הוא כותב לעצמו רפלקציה על תפקודו הלימודי, ועל מקומו ביחס לתחומים של אדם, בי"ס וקהילה. התלמיד מציב לעצמו יעדים ביחס לתמונת עתידו, וכותב בסוף המשוב "ממני אליכם" לצוות בי"ס.

**סדירות קבלת התעודה**

התעודה מחולקת בסוף כל שליש (חנוכה, פסח וסוף שנת הלימודים),בחלוקת התעודה נוכחים התלמיד, המחנך וההורים. ממני אליך נכתב רק בסוף שליש א ובסוף השנה.

**תקציב**

עלות הפקת התעודות השנתית היא 10,000 ש"ח. כאשר 5,000 ש"ח זה עלות הפולדרים, והשאר הוא עלויות נייר ועיצוב.

**ב) יש להקדיש חצי עמוד לרפלקציה ,"עט לחשוב,".**

נא כתבו בכתיבה חופשית ,תוך התייחסות לסעיפים הבאים: מה הצליח ? מה לא הצליח? עם אילו קשיים התמודדתי /מתמודד? המלצות ותובנות להמשך.

שינוי התעודות הוא מרכיב נוסף בתהליכי השינוי הבית ספרי. ההצלחה הגדולה ביותר היא המעבר מהערכה מסכמת שמתייחסת לחלק ההישגים בלבד. להערכה מעצבת, ארוכת טווח שמתבוננת במכלול החיים, בהוליסטיות של התלמיד.

כתיבת התעודה "הכריחה" את המורים והמחנכים לאסוף לאורך התקופה והזמן התבוננויות, ועדויות למרכיבים ההוליסטיים שאינם הישגים. הישיבה המשותפת של סוף השליש בה התלמיד והוריו נפגשים עם המחנך הפכה לנעימה ואף מרגשת. הנוכחים מדברים על האדם ולא רק התלמיד. וזהו שינוי משמעותי ביותר!
עדיין קיימים כשלים טכניים וקושי סביב הפקת התעודות, בשל כך שהתוכנה המקורית היא תוכנה מיושנת שנועדה להפיק ציונים מספריים והיגדים מסויימים בלבד.

חייבים לציין שהפקת התעודה בדרך זו יצרה עומס רב על המחנכים. בי"ס מנסה להקל על העומס על ידי יצירת חלונות זמן לכתיבה, אך זה לא תמיד יעיל. אנו עדיין בחשיבה על נושא זה.

קושי נוסף הוא שינוי השפה. הורים רבים, ולעיתים גם תלמידים ממהרים להתמקד רק בחלק הציונים, מתוך הרגל, ולא מקדישים את תשומת הלב הרצויה לנושאים האחרים.